نجم الدین احمد مشتاق

آپکا نام احمد اور لقب مودود تھا ولادت 492 ہجری اور وفات 577 ہجری آپ کا ایک اور لقب مشتاق آپ کو حضرت محمد صلی اللہ علیہ و آلہ و سلم کی طرف سے ایک غیبی آواز کے ذریعے دی گئی آپ کا مزار اقدس چشت شریف میں ہے خواجہ نجم الدین احمد مشتاق خواجہ قطب الدین مودود چشتی رحمۃ اللہ علیہ (430ہجری  527 ہجری) کے فرزند تھے اور خواجہ قطب الدین مودود چشتی خواجہ ابو یوسف ناصر الدین چشتی رحمۃ اللہ علیہ (375ہجری  459 ہجری) کے فرزند تھے -

تاریخی پس منظر

تاریخ 
حضرت خواجہ مودود چشتی رحمۃ اللہ علیہ کے ایک ہی فرزند تھے جن کا نام  حضرت خواجہ نجم الدین احمد مشتاق  تھا - خواجہ مودود چشتی رحمۃ اللہ علیہ کی نسل انہی سے  چل رہی ہے،
حضرت خواجہ مودود چشتی رحمۃ اللہ علیہ کے  وفات کے بعد خواجہ شریف زندنی آپ کے خلیفہ مقرر ہوئے اور یہ سلسلہ طریقت چشتیہ کے نام سے ہندوستان منتقل ہوا -

سلسلہ طریقت چشتیہ 
 خواجہ قطب الدین مودود چشتی رحمۃ اﷲ علیہ 
 خواجہ شریف زندنی رحمۃاﷲ علیہ 
 خواجہ عثمان ہارون رحمۃاﷲ علیہ 
 خواجہ معین الدین چشتی اجمیری رحمۃاﷲ علیہ 
 قطب الدین بختیار کاکی رحمۃ اﷲ علیہ 
 بابا فرید الدین گنج شکر رحمۃ اﷲ علیہ 
 خواجہ نظام الدین اولیاء رحمۃ اﷲ علیہ 
 نصیرالدین چراغ دہلوی رحمۃ اﷲ علیہ 

حضرت خواجہ مودود چشتی رحمۃ اللہ علیہ کے  وفات کے بعد  حضرت خواجہ نجم الدین احمد مشتاق  رحمۃ اللہ علیہ ان کے  سجادہ  نشین ہوئے , اور مسند خلافت و ارشاد پر متمکن ہوئے، اس طرح ایک اور سلسلہ بنام طریقت مودودیہ متعارف ہوا جو بذریعہ آپ کے اولاد کے 800 ہجری میں بلوچستان منتقل ہوا -

طریقت مودودیہ 
 خواجہ رکن الدین 
 خواجہ نظام الدین
 خواجہ قطب دین محمد
 خواجہ تقی الدین محمد 
 خواجہ نظام الدین علی 
 خواجہ نقرالد ین شال پیر بابا
 خواجہ ولی مودودی چستی کرانی
 خواجہ ابراہیم یکپاسی 
 خواجہ ابراہیم دوپاسی

حالات زندگی 
حضرت خواجہ نجم الدین احمد مشتاق رحمۃ اللہ علیہ کے  تین بیٹے تھے،  جن کے  نام  خواجہ بہاو الدین محمود   خواجہ نظام الدین علی  اور خواجہ رکن الدین حسین تھے، حضرت خواجہ نجم الدین احمد مشتاق رحمۃ اللہ علیہ نے ان تینوں میں سے  کسی کو اپنا جانشین نہیں بنایا، خواجہ محمود بڑے صاحبزادے تھے اور سمجھتے تھے کہ یہ حق انکا ہے اور خواجہ نظام الدین علی اپنی اعلٰی علمی حیثیت کی وجہ سے  سمجھتے تھے کہ انکو یہ رتبہ ملنا چا ہئے،  جبکہ خواجہ رکن الدین سب سے  چھوٹے اور خاموش طبیعت کے مالک تھے اور مریدین کی خاطر مدارات میں لگے رہتے تھے،    خواجہ نجم الدین احمد مشتاق رحمۃاللہ علیہ کے  انتقال کے  بعد آخر کار خواجہ رکن الدین حسین  رحمۃ اللہ علیہ کو اتفاق رائے سے  جانشین مقرر کیا گیا، حضرت خواجہ نجم الدین احمد مشتاق رحمۃ اللہ علیہ  اپنے والد حضرت خواجہ قطب الدین مودود چشتی کے مرید تھے، اپنے وقت کے بڑے مشائخ میں سے تھے، آپ کو علوم ظاہری اور باطنی پر پوری مہارت اور عبور حاصل تھی، ایک رات خواب میں حضرت محمد صلی اللہ علیہ و آلہ و سلم نے آپ سے فرمایا کہ اے احمد اگر تو ہمارا مشتاق ہے تو ہم بھی تمہارے مشتاق ہیں یہ بشارت پاتے ہی صبح آپ چپکے سے زیارت حریمین شریفین کے لیے روانہ ہو گئے، آپ نے اس حالت میں سفر کیا کہ کسی نے آپ کو نہیں پہچانا ارکان حج ادا کرنے کے بعد آپ فوراً مدینہ منورہ پہنچے اور چھ ماہ تک وہاں مقیم رہے، آپکے طویل قیام کی وجہ سے روضہ اقدس کے مجاور تنگ آ گئے اور آپ کو تکلیف دینے کے درپے ہو گئے، ایک دن روضہ اطہر سے یہ آواز آئی اور یہ سب نے سنی
کہ تم لوگ جسے ستا رہے ہو وہ ہمارے مشتاق  ہیں، اس واقع کے بعد آپکا لقب مشتاق پڑا، مدینہ شریف سے واپسی پر بغداد آکر حضرت شیخ شہاب الدین سہروردی کے خانقاہ میں ٹھہرے حضرت شیخ شہاب الدین نے آپ کو بڑے احترام سے رکھا اور آپ کی خوب خاطرمدارات کی،  حضرت خواجہ نجم الدین احمد مشتاق  رحمۃ اللہ علیہ  حضرت شیخ شہاب الدین سہروردی  رحمتہ اللہ علیہ کے  ہمعصر تھے جو سلسلہ عالیہ سہروردیہ
بانی تھے،  خلیفہ بغداد نے ایک خواب دیکھا ،اس لیے اسنے آپ کو اپنے محل میں دعوت دی، جب آپ وہاں پہنچے تو خلیفہ نے آپ کی بڑی تعظیم کی اور تحائف پیش کیے، آپ نے خلیفہ کو نہایت مؤثر پند و نصیحت کیے، رخصت کرتے ہوئے آپ کو خلیفہ نے جو تحائف دیے آپ نے انکی دلجوئی کی خاطر وہ لے ليے اور محل سے باہر آکر سارے فقیروں میں تقسیم کر دیے اور خراسان کی طرف روانہ ہو گئے، آپ کے کمالات کرامات بے شمار ہیں، آپکا سجادہ نشین آج تک چشت کی مسند پر متمکن ہے -

نسب

شجرہ جات

شجرہ نسب خواجہ نجم الدین احمد 
 سید امام حسین علیہ السلام  (4ہجری  60 ہجری) 
 سید امام زین العابدین علیہ السلام (ہجری  94 ہجری) 
 سید امام محمد باقر علیہ السلام (ہجری   114ہجری) 
 سید امام جعفر صادق علیہ السلام (80ہجری  148 ہجری) 
 سید امام موسی کاظم علیہ السلام (128ہجری  183 ہجری) 
 سید امام علی رضا علیہ السلام (153ہجری  203 ہجری) 
 سید امام محمد تقی علیہ السلام (195ہجری   220ہجری) 
 سید امام علی نقی علیہ السلام (214ہجری   254ہجری)
 سید حسن ؒاصغر رحمت اللہ علیہ 
 سید عبداللہ علی اکبر رحمت اللہ علیہ 238(ہجری   292ہجری) 
 سیدابومحمدالحسینعلیہ سلام (295ہجری  352 ہجری) 
 سید ابو عبداللہ محمد رحمۃ اللہ علیہ (270ہجری  394 ہجری) 
 سیدابوجعفرابراہیم رحمۃ اللہ علیہ (ہجری   370ہجری) 
 سیدابو نصر محمد سمعان رحمۃ اللہ علیہ (ہجری   398ہجری) 
 سید خواجہ ابو یوسف ناصر الدین یوسف چشتی رحمۃ اللہ علیہ (375ہجری  459 ہجری) 
 سید خواجہ قطب الدین مودود چشتی رحمۃ اللہ علیہ (430ہجری  527 ہجری)
 سید خواجہ نجم الدین احمد مشتاق مودودی چشتی چشت ہرات( 492ہجری  577 ہجری)

سلسلہ اولاد خواجہ نجم الدین احمد 
 سید خواجہ نجم الدین احمد مشتاق مودودی چشتی چشت ہرات( 492ہجری  577 ہجری)
 سید خواجہ رکن الدین مودودی چشتی ( 545ہجری   635ہجری)
 سید قدودین خواجہ محمد مودودی چشتی ( 584ہجری  624 ہجری) بمطابق (  پیدائش 1188 ء    وفات 1226 ء )
 سید خواجہ قطب دین محمد ابن خواجہ محمد مودودی چشتی ( 602ہجری   680ہجری) بمطابق ( پیدائش 1205 ء    وفات  1288ء  )
 سید اودالدین خواجہ ابواحمد سید محمد مودودی چشتی ( 635ہجری   710ہجری) بمطابق (  پیدائش 1237 ء    وفات  1307ء )
 سید تقی الدین خواجہ یوسف مودودی چشتی ( 662ہجری  745ہجری) بمطابق (  پیدائش 1263 ء    وفات 1353 ء )
 سید نصرالدین خواجہ ولید مودودی چشتی ( 727ہجری  820 ہجری) بمطابق (پیدائش 1326 ء وفات 1417 ء) 
 سید خواجہ نقرالد ین چشتی مودودی المعروف شال پیر بابا  تقریباًﹰدور حیات ( 1421ء )
 سیدخواجہ ولی مودودی چشتی کرانی رحمۃ اللہ عليہ  تقریباًﹰدور حیات ( 1470 ء)
 سید خواجہ میر شہداد مودودی چشتی کرانی  تقریباًﹰدور حیات (1519 ء )
 سید قاسم شاہ مودودی چشتی کرانی  تقریباًﹰدور حیات ( 1558ء)

حوالہ جات بیرون

حوالہ کتب 

  Chishti Tariqa 
  Soofie(Sufi) 
  Chishti Order 
  خواجگان چشت سيرالاقطاب: زندگي نامہ هائے مشايخ چشتيہ
  طريقہ چشتيہ در ہند و پاكستان و خدمات پيرواناين طريقہ بہ فرہنگ ہائی اسلامى و ايرانى‎
 ( خزینہ الاصفیاء: مفتی غلام سرور لاہوری  )
 تذکرہ سید مودودی ادارہ معارف اسلامی لاہور
 سیر الاولیاء
 مرا ۃ الاسرار
 تاریخ مشائخ چشت
 سفینہ العارفین
 تذکرہ غوث و قطب
 شجرہ موروثی سادات کرانی

1129ء کی پیدائشیں
1199ء کی وفیات
افغان صوفی اولیا
چشتیہ